|  |  |
| --- | --- |
|  | PATVIRTINTA |
|  | Klaipėdos r. Dituvos Aleksandro Teodoro Kuršaičio pagrindinės mokyklos direktoriaus |
|  | 2024 m. rugsėjo 2 d. įsakymu Nr. D1-135 |

**KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS VAIKŲ MAITINIMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vaikų maitinimo organizavimo Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) tvarkos aprašas (toliau – Tvarka) sudaryta vadovaujantis Lietuvos Respublikos sveikatos apsaugos ministro patvirtinto 2011 m. lapkričio 11 d. įsakymu Nr. V–964 (2018 m. balandžio 10 d. Nr. V–394 redakcija) „Dėl Vaikų maitinimo organizavimo tvarkos aprašo patvirtinimo“ 19 punkto reikalavimų, vaikų maitinimo organizavimo tvarkos aprašo „Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu“, Klaipėdos rajono savivaldybės tarybos 2016 m. vasario 22 d. sprendimu Nr.1-36 „Dėl socialinės paramos mokiniams tvarkų aprašų patvirtinimo“ patvirtintais „Kreipimosi dėl socialinės paramos mokiniams tvarkos aprašu“ ir „Mokinių nemokamo maitinimo Klaipėdos rajono savivaldybės ugdymo programas vykdančiose įstaigose“, Lietuvos Respublikos socialinės apsaugos ir darbo ministro 2019 m. gruodžio 20 d. įsakymu Nr. A1-797 „Dėl savivaldybių, kurių administracijų patvirtintuose sąrašuose esančiose bendrojo ugdymo mokyklose bus organizuojamas nemokamas maitinimas taikant savitarnos principą, sąrašo patvirtinimo“ ir Klaipėdos rajono savivaldybės administracijos direktoriaus 2019 m. gruodžio 31 d. įsakymu Nr. AV-2789 ,,Dėl bendrojo ugdymo mokyklose, organizuojamo nemokamo maitinimo taikant savitarnos principą, sąrašo patvirtinimo ,,Dėl bendrojo ugdymo mokyklose, organizuojamo nemokamo maitinimo taikant savitarnos principą, sąrašo patvirtinimo“ ir ,,Mokinių nemokamo maitinimo valstybinėse mokyklose tvarkos aprašu 2020 sausio 24 d. Nr. V-76.
2. Aprašas reglamentuoja mokinių maitinimo tvarką Mokykloje. Juo siekiama užtikrinti sveikatai palankią vaikų mitybą, maisto saugą ir geriausią kokybę, kad būtų patenkinti vaikų maisto medžiagų fiziologiniai poreikiai, ugdomi sveikos mitybos įgūdžiai.
3. Maitinimo paslaugas Mokykloje teikia Klaipėdos r. Priekulės Ievos Simonaitytės gimnazija.
4. Maitinimo paslaugų teikėjas atsako už paslaugų kokybę pagal teisės aktų numatytą tvarką.
5. Mokiniams teikiamo maitinimo rūšys:
   1. nemokamas maitinimas (teisės aktų nustatyta tvarka mokiniams skiriama socialinė parama – pietūs ir / ar pusryčiai);
   2. mokamas maitinimas (mokiniai Mokyklos valgykloje atsiskaito elektroniniu mokinio pažymėjimu arba banko kortele).
6. Valgykloje matomoje vietoje skelbiami:
   1. einamosios dienos valgiaraščiai;
   2. maisto pasirinkimo piramidės, maisto produktų ženklinimo simboliu „Rakto skylutė" plakatai ar kita sveiką mitybą skatinanti informacija;
   3. Valstybinės maisto ir veterinarijos tarnybos nemokamos telefono linijos numeris (skambinti maitinimo organizavimo klausimais),
   4. juridinis ar fizinis asmuo, teikiantis vaikų maitinimo ir (ar) maisto produktų tiekimo paslaugas.

**II SKYRIUS**

**VAIKŲ MAITINIMO ORGANIZAVIMO BENDRIEJI REIKALAVIMAI**

1. Mokykla atsako už tai, kad būtų sudarytos sąlygos vaikų maitinimui organizuoti.
2. Mokykla atsako už vaikų maitinimo organizavimą ir Tvarkos aprašo nuostatų įgyvendinimą.
3. Už Tvarkos aprašo nuostatų laikymąsi atsakingas maitinimo paslaugos teikėjas.
4. Maitinimas organizuojamas Mokyklos valgykloje laikantis maisto saugos ir maisto tvarkymo reikalavimų.
5. Mokiniams sudaryta galimybė valgykloje atsigerti geriamo vandens.
6. Patiekalų gaminimo ir patiekimo reikalavimai:

12.1. patiekiamas šiltas maistas turi būti gaminamas ir patiekiamas tą pačią kalendorinę dieną;

12.2. patiekiamas maistas turi būti kokybiškas;

12.3. pirmenybė teikiama maistines savybes tausojantiems patiekalų gamybos būdams. Maisto pervirimas, perkepimas, prideginimas draudžiamas;

12.4. daržovės (išskyrus bulves) ar vaisių garnyras turi sudaryti ne mažiau kaip 1/3 patiekalo svorio. Jei vaikai maitinimų metu turi galimybę patys įsidėti maisto, šio papunkčio nuostatos netaikomos;

12.5. tas pats patiekalas neturi būti tiekiamas dažniau nei kartą per savaitę, išskyrus gėrimus, garnyrus ir šaltus užkandžius;

12.6. valgymo metu ant stalų neturi būti padėta druskos, cukraus, pipirų, garstyčių;

12.7. maistas turi būti patiekiamas estetiškai;

12.8. pietų metu vienas iš karštų patiekalų turi būti tausojantis patiekalas ir patiekalas, pagamintas tik iš augalinės kilmės maisto produktų, išskyrus teisės aktuose nustatytas išimtis. Valgiaraščiuose šie patiekalai ar patiekalas (jei tausojantis patiekalas yra pagamintas tik iš augalinės kilmės maisto produktų) pažymimas žodžiu „Tausojantis“ ir (ar) „Augalinis“.

13. Maisto davinius sudaryti (pvz., karantino metu arba ekstremalios situacijos metu, kai valgyklos veikla negalima) rekomenduojami maisto produktai: daržovės; vaisiai; grūdiniai (viso grūdo gaminiai, kruopos, kruopų produktai, duonos gaminiai ir kt.); ankštinės daržovės; pienas ir pieno produktai (rauginti pieno gaminiai, po rauginimo termiškai neapdoroti); kiaušiniai; riešutai; liesa mėsa; žuvis ir jos produktai; aliejai; sultys; sriubos; geriamasis vanduo ir natūralus mineralinis bei šaltinio vanduo (tik išvykoms).

14. Sudarant maisto davinius ilgesniam laikui (pvz., karantino metu) rekomenduojama keisti maisto davinių sudėtį, atsižvelgiant į maisto davinius gaunančių vaikų poreikius.

**III SKYRIUS**

**NEMOKAMO MAITINIMO ORGANIZAVIMAS**

15. Nemokamas maitinimas skiriamas nuo mokslo metų pradžios (arba nuo informacijos apie priimtą sprendimą dėl socialinės paramos skyrimo mokiniui paskelbimo SPIS sistemoje ar jos gavimo Mokykloje kitos dienos) iki mokslo metų pabaigos (įskaitant egzaminų laikotarpį) arba iki mokinio išvykimo mokytis į kitą švietimo įstaigą.

16. Nemokamo maitinimo rūšys: pietūs.

17. Nemokamas maitinimas finansuojamas iš Savivaldybės biudžeto lėšų, mokiniams vietoj nemokamo maitinimo pinigai neišmokami.

18. Nemokamas maitinimas poilsio, švenčių ir atostogų dienomis per mokslo metus mokiniams neteikiamas.

19. mokiniams, neatvykusiems į Mokyklą nemokamas maitinimas neorganizuojamas.

20. Nemokamo maitinimo apskaitą Mokykloje tvarko socialinis pedagogas, kuris:

20.1. pildo SPIS žurnalą, patikrina, ar jame atsirado duomenų apie naujus mokinius, kuriems skirtas nemokamas maitinimas, atsako už duomenų įvedimą į SPIS žurnalą nustatytu laiku, jų teisingumą;

20.2. gavęs duomenis apie mokiniui skirtą nemokamą maitinimą informuoja mokinio klasės vadovą.

20.4. renka ir kaupia duomenis apie mokiniams skirtą nemokamą maitinimą;

20.5. atsiskaito apie panaudotas nemokamo maitinimo lėšas ir pildo SPIS žurnalą iki kiekvieno mėnesio 4 dienos.

20.6. pateikia BĮBA užpildytą, atsakingo asmens pasirašytą ir Mokyklos direktoriaus patvirtintą praėjusio mėnesio mokinių nemokamo maitinimo žurnalą;

20.7. Mokiniui pakeitus Mokyklą raštu per DVS informacinę sistemą informuoja Klaipėdos r. savivaldybės administracijos Sveikatos ir socialinės apsaugos skyriaus Socialinės paramos poskyrį ne vėliau kaip kitą darbo dieną.

21. Karantino, ekstremaliosios situacijos ir ekstremaliojo įvykio metu, kai ugdymas organizuojamas nuotoliniu būdu ar mokiniui skirtas mokymas namuose, maitinimas organizuojamas išduodant maisto davinius, skirtus maitinti ne Mokykloje.

22. Išdavimo procesą vykdo už nemokamą maitinimą direktoriaus įsakymu paskirtas asmuo bei maitinimo paslaugų teikėjo atstovas:

22.1. peržiūri ir patikslina mokinių, kuriems paskirtas nemokamas maitinimas Mokykloje sąrašus, papildomai nurodo mokinių gyvenamąsias vietas ir kontaktinius telefono numerius;

22.2. informuoja mokinio, kuriam paskirtas nemokamas maitinimas Mokykloje, tėvus (globėjus, rūpintojus) apie maitinimo organizavimo sąlygas ekstremaliosios situacijos, ekstremaliojo įvykio ir (ar) karantino metu (galimybę gauti maisto davinį).

22.3. mokinio tėvams (globėjams, rūpintojams) patvirtinus, kad pageidauja gauti maisto davinį (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius), sudaro mokinių, gausiančių maisto davinius, sąrašus.

22.4. informuoja mokinių tėvus (globėjus, rūpintojus) apie maisto davinių išdavimą (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius) pranešimu elektroniniame dienyne ir (ar) telefonu ar kitu būdu. Jeigu šeima neturi galimybės atsiimti maisto davinio Mokykloje, suderina maisto davinių pristatymo į mokinio namus ar kitą vietą laiką.

**IV SKYRIUS**

**MOKAMO MAITINIMO ORGANIZAVIMAS**

23. Mokinių maitinimas organizuojamas valgykloje, laikantis nustatytų maisto saugos, kokybės ir maisto tvarkymo reikalavimų bei sudarant sąlygas kiekvienam mokiniui gauti šilto maisto ir pasirinkti iš kelių karštųjų pietų patiekalų ir kelių garnyrų.

24. Kasdien privaloma organizuoti pietus, kurių metu turi būti sudarytos sąlygos vaikams pavalgyti šilto maisto.

25. Valgiaraščiai sudaromi 15 dienų laikotarpiui.

26. Visi pietų metu patiekiami patiekalai turi būti nurodyti valgiaraštyje.

27. Pietūs organizuojami ne anksčiau kaip po 2,5 val. ir ne vėliau kaip praėjus 4 val. nuo pamokų pradžios.

28. Valgykloje maitinimo paslaugos teikiamos 8.00–16.00 val.

29. Mokinių maitinimo laikas organizuojamas pagal direktoriaus patvirtintą tvarkaraštį.

30. Už paslaugas galima sumokėti elektroniniu atsiskaitymu.

**V SKYRIUS**

**ELGESIO TAISYKLĖS MOKYKLOS VALGYKLOJE**

31. Mokiniai elgiasi kultūringai ir mandagiai su valgyklos darbuotojais.

32. Su striukėmis, paltais į valgyklą mokiniai neįleidžiami ir neaptarnaujami.

33. Mokiniai privalo atvykti pietauti tik jiems nurodytu laiku ir/ ar laisvų pamokų metu.

34. Mokiniai eidami į valgyklą plauna rankas, laikosi higienos reikalavimų.

35. Maistą įsigyja eilės tvarka.

36. Pavalgius privaloma indus nunešti į tam skirtą vietą.

37. Siekiant užtikrinti greitą mokinių aptarnavimą, mokiniai privalo susipažinti su valgiaraščiu, skelbiamu valgykloje.

38. Netyčia sudaužius lėkštę arba stiklinę, išpylus maistą ant grindų, būtina pranešti valgyklos darbuotojui.

39. Už piktybišką elgesio taisyklių valgykloje nesilaikymą, tyčia sugadintą valgyklos inventorių materialiai atsakingi mokinių tėvai (globėjai, rūpintojai) pagal įstatymą.

**VI SKYRIUS**

**BAIGIAMOSIOS NUOSTATOS**

40. Valgykloje turi būti užtikrintos tinkamos sąlygos darbuotojų ir mokinių rankų higienai (muilas, popieriniai rankšluosčiai).

41. Maisto kokybės kontrolę atlieka Valstybinė maisto ir veterinarijos tarnyba.

42. Visuomenės  sveikatos  specialistas,  vykdantis  sveikatos  priežiūrą Mokykloje pagal kompetenciją teisės aktuose nustatyta tvarka prižiūri, kad mokinių maitinimas atitiktų teisės aktų reikalavimus. Apie nustatytus trūkumus maitinimo organizavime raštu informuoja Mokyklos direktorių, konsultuoja maitinimo klausimais Mokyklos darbuotojus, vaikų tėvus.

43. Ši Tvarka skelbiama Mokyklos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_